title: A Bizottság (EU) 2017/1974 végrehajtási rendelete (2017. október 30.) a líbiai helyzetre tekintettel korlátozó intézkedések meghozataláról szóló (EU) 2016/44 tanácsi rendelet módosításáról

text:
               31.10.2017

               HU

               Az Európai Unió Hivatalos Lapja

               L 281/27

         A BIZOTTSÁG (EU) 2017/1974 VÉGREHAJTÁSI RENDELETE
   (2017. október 30.)
   a líbiai helyzetre tekintettel korlátozó intézkedések meghozataláról szóló (EU) 2016/44 tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről szóló, 2015. július 31-i (KKBP) 2015/1333 tanácsi határozatra (1),
   tekintettel a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendeletre (2) és különösen annak 20. cikke b) pontjára,
   mivel:

               (1)

               Az (EU) 2016/44 rendelet V. melléklete felsorolja az Egyesült Nemzetek szankcióbizottsága által az Egyesült Nemzetek Biztonsági Tanácsa 2146 (2014) sz. határozatának 11. pontja szerint jegyzékbe vett hajókat. Az említett hajókra az említett rendelet szerint számos tilalom vonatkozik, ideértve a Líbiából származó nyersolaj berakodására, szállítására vagy kirakodására, valamint az Unió területén lévő kikötőkbe való bejutásra vonatkozó tilalmat.

               (2)

               2017. október 20-án az Egyesült Nemzetek Biztonsági Tanácsának bizottsága megújította és módosította a korlátozó intézkedések hatálya alá tartozó Capricorn nevű hajó bejegyzését. Az (EU) 2016/44 rendelet V. mellékletét ezért ennek megfelelően módosítani kell.

               (3)

               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

         ELFOGADTA EZT A RENDELETET:
   1. cikk
   Az (EU) 2016/44 tanácsi rendelet V. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 30-án.

            a Bizottság részéről,

            az elnök nevében,

            a Külpolitikai Eszközökért Felelős Szolgálat vezetője

      (1)  HL L 206., 2015.8.1., 34. o.

      (2)  HL L 12., 2016.1.19., 1. o.

      MELLÉKLET
      Az (EU) 2016/44 tanácsi rendelet V. melléklete a következőképpen módosul:
      Az alábbi bejegyzés:

                     „1.

                     Név: CAPRICORN
                     A 2362 (2017) sz. határozat 2. pontja által kibővített és módosított 2146 (2014) sz. határozat 10a) és 10b) pontja értelmében jegyzékbe vett (berakodás, szállítás vagy kirakodás tilalma, kikötőkbe való bejutás tilalma). Amennyiben azt a bizottság a 2146. sz. határozat 12. pontja értelmében előbb nem vonja vissza, a jegyzékbe vétel a 2146. sz. határozat 11. pontja értelmében 2017. július 21-től2017. október 21-ig érvényes. Lobogó szerinti állam: Tanzánia.

                        További információk

                     IMO: 8900878. A hajó 2017. július 16-án a ciprusi partoknál tartózkodott.”

      helyébe a következő szöveg lép:

                     „1.

                     Név: CAPRICORN
                     A 2362 (2017) sz. határozat 2. pontja által kibővített és módosított 2146 (2014) sz. határozat 10a) és 10b) pontja értelmében jegyzékbe vett (berakodás, szállítás vagy kirakodás tilalma, kikötőkbe való bejutás tilalma). Amennyiben azt a bizottság a 2146. sz. határozat 12. pontja értelmében előbb nem vonja vissza, a jegyzékbe vételt a bizottság a 2146. sz. határozat 11. pontja értelmében 2017. október 20-án megújította és az 2018. január 18-ig érvényes. Lobogó szerinti állam: Tanzánia.

                        További információk

                     A jegyzékbe vételre 2017. július 21-én került sor. IMO: 8900878. A hajó 2017. szeptember 21-én nemzetközi vizeken tartózkodott az Egyesült Arab Emírségek partjainál.”


title: A Bizottság (EU) 2017/1997 végrehajtási rendelete (2017. november 7.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló (EU) 2016/184 és (EU) 2016/185 végrehajtási rendeletek módosításáról

text:
               8.11.2017

               HU

               Az Európai Unió Hivatalos Lapja

               L 289/1

         A BIZOTTSÁG (EU) 2017/1997 VÉGREHAJTÁSI RENDELETE
   (2017. november 7.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló (EU) 2016/184 és (EU) 2016/185 végrehajtási rendeletek módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 11. cikke (4) bekezdésére és 13. cikke (4) bekezdésére, valamint az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 23. cikke (6) bekezdésére és 24. cikke (5) bekezdésére,
   mivel:
   A.   HATÁLYBAN LÉVŐ INTÉZKEDÉSEK

               (1)

               A Tanács 2013. december 2-án dömpingellenes (3) és kiegyenlítő (4) intézkedéseket (a továbbiakban: eredeti intézkedések) vezetett be a Kínai Népköztársaságból származó vagy ott feladott kristályos szilícium fotovillamos modulok vagy panelek, valamint a kristályos szilícium fotovillamos modulokban használatos elemek és alapvető részeik (azaz elemek) behozatalára.

               (2)

               2016. február 11-én a Bizottság kiterjesztette (5) az említett intézkedéseket (a továbbiakban: kiterjesztett intézkedések) a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára, egyes, a szóban forgó intézkedések alól külön mentességben részesített vállalatok által gyártott importtermékek kivételével.

               (3)

               2015. december 5-én a Bizottság megindította az eredeti dömpingellenes (6) és kiegyenlítő (7) intézkedések hatályvesztési, valamint részleges időközi felülvizsgálatát (8). Ezt követően a Bizottság 2017. március 1-jén 18 hónapra dömpingellenes és kiegyenlítő vámokat vetett ki (a továbbiakban: fenntartott intézkedések) és megszüntette a részleges időközi felülvizsgálatot. (9)

               (4)

               2017. március 3-án a Bizottság részleges, a fenntartott intézkedések formájára és szintjére korlátozódó időközi felülvizsgálatot (10) indított. A Bizottság e felülvizsgálat nyomán módosította a fenntartott intézkedéseket, amely módosítás az (EU) 2017/1570 bizottsági végrehajtási rendelet (11) kihirdetésétől számított 15 nappal hatályba lépett.

               (5)

               Ennek megfelelően a jelenleg hatályban lévő kiegyenlítő és dömpingellenes intézkedéseket az (EU) 2017/1570 végrehajtási rendelettel módosított (EU) 2017/366 bizottsági végrehajtási rendelettel és (EU) 2017/367 bizottsági végrehajtási rendelettel bevezetett intézkedések alkotják.

         B.   ELJÁRÁS

   1.   Megindítás

               (6)

               A Bizottság az (EU) 2017/242 bizottsági végrehajtási rendelettel (12) (a továbbiakban: a felülvizsgálat megindításáról szóló rendelet) megindította a kiterjesztett intézkedések felülvizsgálatát, hogy megállapítsa, biztosítható-e mentesség a kristályos szilícium fotovillamos modulok és alapvető részeik (azaz elemek) egyik malajziai exportáló gyártója, a Jinko Solar Technology SDN.BHD (a továbbiakban: kérelmező vagy Jinko Malaysia) számára az említett intézkedések alól. A Bizottság a felülvizsgálat megindításáról szóló rendelettel egyúttal a kérelmező tekintetében hatályon kívül helyezte a dömpingellenes vámokat, és nyilvántartásbavételi kötelezettséget írt elő a kérelmezőtől érkező behozatalra.

               (7)

               A felülvizsgálat megindítására a kérelmező által benyújtott kérelem nyomán került sor, amely elegendő meggyőző bizonyítékkal szolgált annak alátámasztására, hogy a vállalat új exportáló gyártó és teljesíti a mentesség dömpingellenes alaprendelet 11. cikkének (4) bekezdése és 13. cikkének (4) bekezdése szerinti, valamint a szubvencióellenes alaprendelet 23. cikkének (6) bekezdése szerinti feltételeit, nevezetesen:

                           —

                           hogy nem exportálta a kiterjesztett intézkedéseket eredményező vizsgálat vizsgálati időszaka alatt – azaz 2014. április 1. és 2015. március 31. között – a felülvizsgálat tárgyát képező terméket az Unióba,

                           —

                           hogy nem vett részt kijátszásra irányuló gyakorlatokban, és

                           —

                           visszavonhatatlan szerződéses kötelezettséget vállalt jelentős mennyiség Unióba történő exportjára.

         2.   A felülvizsgálat tárgyát képező termék

               (8)

               A felülvizsgálat tárgyát képező termék a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és ex 8541 40 90 KN-kód alá tartozó kristályos szilícium fotovillamos modulok vagy panelek és a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek.

               (9)

               A következő terméktípusok nem tartoznak a felülvizsgálat tárgyát képező termék fogalmába:

                           —

                           olyan, hatnál kevesebb elemből álló, hordozható napelemes töltő, amely készülékek elektromos energiával való ellátását biztosítja, illetve elemtöltőként működik,

                           —

                           fotovillamos vékonyréteg termékek,

                           —

                           olyan kristályos szilícium fotovillamos termékek, amelyeket tartósan integráltak olyan elektronikus termékekbe, amelyeknek a funkciója nem a villamosenergia-termelés, és amelyek az integrált kristályos szilícium fotovillamos elem(ek) által termelt villamos energiát felhasználják,

                           —

                           legfeljebb 50 V DC kimeneti feszültségű és legfeljebb 50 W kimeneti teljesítményű modulok vagy panelek, amelyeket kizárólag azonos feszültség- és teljesítményértékekkel rendelkező rendszerekben elemtöltőként való közvetlen felhasználásra szántak.

         3.   Adatszolgáltatási időszak

               (10)

               Az adatszolgáltatási időszak a 2014. április 1-jétől2016. december 31-ig tartó időszakra terjedt ki.

         4.   A vizsgálat

               (11)

               A felülvizsgálat megindításáról a Bizottság értesítette a Jinko Solar Technology SDN.BHD-t, az uniós gazdasági ágazatot az eredeti vizsgálatban képviselő panaszost (EU ProSun), valamint Malajzia és a Kínai Népköztársaság képviselőit.

               (12)

               A Bizottság minden olyan információt beszerzett és ellenőrzött, amelyet a felülvizsgálat céljai szempontjából szükségesnek tartott. Kiemelendő, hogy a kérelmező és a vele kapcsolatban álló értékesítési vállalata, a Jinko Solar Technology Limited (Hong Kong) (a továbbiakban: Jinko HK) benyújtotta kérdőívre adott válaszait. A kérelmező malajziai telephelyén a Bizottság ellenőrző látogatást tett. A Jinko HK-val kapcsolatban a Bizottságot arról tájékoztatták a vizsgálat során, hogy bár e vállalat székhelye Hongkongban található, az exportértékesítések teljes dokumentációját a Kínai Népköztársaságban (a továbbiakban: Kína) működő kapcsolatban álló vállalatánál, a Jinko Solar Co., Ltd-nél őrzik. A Bizottság ennek megfelelően az exportértékesítések miatt a kapcsolatban álló vállalat sanghaji (Kína) telephelyén is ellenőrző látogatást tett.

         C.   TÉNYMEGÁLLAPÍTÁSOK

               (13)

               A vizsgálat ténymegállapításai szerint a 2015 januárjában alapított Jinko Malaysia a kristályos szilícium fotovillamos modulok és elemek valódi, Malajziában működő gyártója, amely 2015 júniusában/júliusában kezdte meg a modulok és elemek kereskedelmi célú gyártását.

               (14)

               A vizsgálat során a Bizottság megállapította, hogy a kiterjesztett intézkedéseket eredményező vizsgálatban alkalmazott vizsgálati időszak alatt – azaz 2014. április 1. és 2015. március 31. között – a Jinko Malaysia nem exportálta az Unióba a felülvizsgálat tárgyát képező terméket. A Bizottság ezen túlmenően azt is megállapította, hogy az Unióba irányuló további viszonteladásra, illetve átrakodásra a Jinko Malaysia nem vásárolt felülvizsgálat tárgyát képező terméket Kínából. A Jinko Malaysia ezenkívül az adatszolgáltatási időszak végéig, azaz 2016. december 31-ig nem értékesítette uniós exportra a felülvizsgálat tárgyát képező terméket.

               (15)

               Másfelől, a Jinko Malaysia 2016 októberében szerződéses kötelezettséget vállalt jelentős volumenű felülvizsgálat tárgyát képező terméknek az Unióba történő exportálására. A szerződéses feltételek értelmében a szóban forgó volumenek leszállítását a jelenlegi felülvizsgálat idejére felfüggesztették.

               (16)

               A Bizottság figyelembe vette, hogy a kérelmező a felülvizsgálat tárgyát képező termék egyik kínai gyártójának, a Jinko Solar Co., Ltd-nek a 100 %-ban tulajdonolt leányvállalata, ez a vállalat pedig jelenleg a módosított eredeti intézkedések hatálya alá tartozik. A Bizottság e kapcsolatot – miként azt a felülvizsgálat megindításáról szóló rendeletben jelezte – körültekintően megvizsgálta, és ellenőrizte, hogy a Jinko Malaysiát nem használták-e fel a meglévő intézkedések kijátszására, vagy nem e célra hozták-e létre.

               (17)

               A Jinko Solar Co., Ltd egy nagyobb, a Jinko Solar Holding Co., Ltd-hez tartozó üzleti csoport része. E vállalatot a Kajmán-szigeteken alapították, részvényeit pedig jegyzik a New York-i Értéktőzsdén. A Jinko Solar Group globális jelenléttel rendelkező szereplő, amely számos országban – jelenleg Dél-Afrikában, Kínában, Malajziában és Portugáliában – működtet gyártóüzemet. Az igazgatótanács 2014-es jegyzőkönyvének tanúsága szerint a Group utóbbi évekre szóló üzleti stratégiája a külföldi gyártóüzemek számának további növelését tűzte ki célul, mégpedig olyan országokban létrehozandó üzemekkel, amelyek komoly projektfejlesztési potenciállal rendelkeznek. A szóban forgó üzleti stratégia megvalósításának egyik lépéseként az igazgatótanács még az említett évben úgy határozott, hogy gyártóüzemet létesít Malajziában.

               (18)

               A Bizottság megállapította továbbá azt is, hogy a Jinko Malaysia a felülvizsgálat tárgyát képező termék valódi gyártója, amely az elem- és a modulgyártáshoz egyaránt teljesen felszerelt és korszerű – kutatási-fejlesztési feladatokat is ellátó – gyártóüzemekkel rendelkezik. A vállalat nem vett részt olyan tevékenységekben, amelyekkel az intézkedéseket kijátszották, vagyis a Kínai Népköztársaságból származó napelemmodulok és elemek átrakodásában, összeszerelési tevékenységében vagy Unióba irányuló viszonteladásában.

               (19)

               A Bizottság mindezek alapján arra a következtetésre jutott, hogy a Jinko Malaysiát nem az eredeti intézkedések kijátszására hozták létre, és a vállalatot nem is használták fel ilyen célokra, továbbá hogy önmagában az a tény, hogy a tulajdonos kínai, nem szolgáltat alapot a kérelem elutasítására.

               (20)

               Mindezek ismeretében a Bizottság szükségtelennek tartotta, hogy a mentesség megadása esetén külön nyomonkövetési feltételeket írjon elő. A Bizottság a mentesség megfelelő alkalmazásának biztosítására az összes, korábbiakban már mentességben részesített vállalatra vonatkozó különös intézkedések alkalmazását tekintette megfelelőnek. E különös intézkedések szerint követelmény, hogy a tagállami vámhatóságoknak olyan érvényes kereskedelmi számlát mutassanak be, amely megfelel az (EU) 2016/184 bizottsági végrehajtási rendelet 1. cikkének (2) bekezdésében, valamint az (EU) 2016/185 bizottsági végrehajtási rendelet 1. cikkének (2) bekezdésében foglalt követelményeknek. Az ilyen számlával nem kísért behozatalra a kiterjesztett dömpingellenes, illetve kiegyenlítő vám alkalmazandó.

               (21)

               A (13)–(19) preambulumbekezdésben ismertetett ténymegállapítások alapján a Bizottság arra a következtetésre jutott, hogy a Jinko Solar Technology SDN.BHD teljesíti a dömpingellenes alaprendelet 11. cikkének (4) bekezdésében és 13. cikkének (4) bekezdésében, valamint a szubvencióellenes alaprendelet 23. cikkének (6) bekezdésében meghatározott feltételeket, és mentességet kell biztosítani számára a kiterjesztett intézkedések alól.

               (22)

               A fenti ténymegállapításokat közölték a kérelmezővel és a többi érdekelt féllel, amelyek számára lehetőséget biztosítottak észrevételeik megtételére. Egyedül a kérelmező nyújtotta be válaszát, melyben kisebb, technikai jellegű észrevételeket tett.

         D.   A KITERJESZTETT INTÉZKEDÉSEK ALÓLI MENTESSÉGBEN RÉSZESÜLŐ VÁLLALATOK JEGYZÉKÉNEK MÓDOSÍTÁSA

               (23)

               A fent említett ténymegállapítások alapján a Bizottság arra a következtetésre jutott, hogy a Jinko Solar Technology SDN.BHD vállalatot fel kell venni azon vállalatok jegyzékébe, amelyek mentességet kaptak az (EU) 2016/184 végrehajtási rendelettel és az (EU) 2016/185 végrehajtási rendelettel kivetett kiegyenlítő vám és dömpingellenes vám alól.

               (24)

               A Jinko Solar Technology SDN.BHD-t ennek megfelelően fel kell venni az egyes vállalatokat tételesen felsoroló, az (EU) 2016/184 végrehajtási rendelet 1. cikkének (1) bekezdésében és az (EU) 2016/185 végrehajtási rendelet 1. cikkének (1) bekezdésében szereplő jegyzékbe.

               (25)

               Ezenkívül a mentesség alkalmazásának feltétele az (EU) 2016/184 végrehajtási rendelet 1. cikkének (2) bekezdésében és az (EU) 2016/185 végrehajtási rendelet 1. cikkének (2) bekezdésében meghatározott követelmény teljesítése.

               (26)

               Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,

         ELFOGADTA EZT A RENDELETET:
   1. cikk
   Az (EU) 2016/184 végrehajtási rendelet 1. cikkének (1) bekezdésében található táblázat helyébe a következő táblázat lép:

               Ország

               Vállalat

               TARIC-kiegészítő kód

               Malajzia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Tajvan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         2. cikk
   Az (EU) 2016/185 végrehajtási rendelet 1. cikkének (1) bekezdésében található táblázat helyébe a következő táblázat lép:

               Ország

               Vállalat

               TARIC-kiegészítő kód

               Malajzia

               AUO – SunPower Sdn. Bhd.
               Flextronics Shah Alam Sdn. Bhd.
               Hanwha Q CELLS Malaysia Sdn. Bhd.
               Panasonic Energy Malaysia Sdn. Bhd.
               TS Solartech Sdn. Bhd.
               Jinko Solar Technology SDN.BHD

               C073
               C074
               C075
               C076
               C077
               C203

               Tajvan

               ANJI Technology Co., Ltd.
               AU Optronics Corporation
               Big Sun Energy Technology Inc.
               EEPV Corp.
               E-TON Solar Tech. Co., Ltd.
               Gintech Energy Corporation
               Gintung Energy Corporation
               Inventec Energy Corporation
               Inventec Solar Energy Corporation
               LOF Solar Corp.
               Ming Hwei Energy Co., Ltd.
               Motech Industries, Inc.
               Neo Solar Power Corporation
               Perfect Source Technology Corp.
               Ritek Corporation
               Sino-American Silicon Products Inc.
               Solartech Energy Corp.
               Sunengine Corporation Ltd.
               Topcell Solar International Co., Ltd.
               TSEC Corporation
               Win Win Precision Technology Co., Ltd.

               C058
               C059
               C078
               C079
               C080
               C081
               C082
               C083
               C084
               C085
               C086
               C087
               C088
               C089
               C090
               C091
               C092
               C093
               C094
               C095
               C096

         3. cikk
   A vámhatóságok a behozatalnak az (EU) 2017/242 végrehajtási rendelet 3. cikke szerinti nyilvántartásba vételét megszüntetik. Az ily módon nyilvántartásba vett behozatalra nem szedhető be dömpingellenes vám.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 7-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 176., 2016.6.30., 55. o.

      (3)  A Tanács 1238/2013/EU végrehajtási rendelete (2013. december 2.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről (HL L 325., 2013.12.5., 1. o.).

      (4)  A Tanács 1239/2013/EU végrehajtási rendelete (2013. december 2.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vám kivetéséről (HL L 325., 2013.12.5., 66. o.).

      (5)  A Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára az 1239/2013/EU tanácsi végrehajtási rendelettel kivetett végleges kiegyenlítő vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló, 2016. február 11-i (EU) 2016/184 bizottsági végrehajtási rendelet (HL L 37., 2016.2.12., 56. o.), valamint a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára az 1238/2013/EU tanácsi rendelettel kivetett végleges dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló, 2016. február 11-i (EU) 2016/185 bizottsági végrehajtási rendelet (HL L 37., 2016.2.12., 76. o.).

      (6)  Az eljárás megindításáról szóló értesítés (2015/C 405/08) (HL C 405., 2015.12.5., 8. o.).

      (7)  Az eljárás megindításáról szóló értesítés (2015/C 405/09) (HL C 405., 2015.12.5., 20. o.).

      (8)  Az eljárás megindításáról szóló értesítés (2015/C 405/10) (HL C 405., 2015.12.5., 33. o.).

      (9)  A Bizottság (EU) 2017/366 végrehajtási rendelete (2017. március 1.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő vámoknak az (EU) 2016/1037 európai parlamenti és tanácsi rendelet 18. cikkének (2) bekezdése szerinti hatályvesztési felülvizsgálatot követő kivetéséről és az (EU) 2016/1037 rendelet 19. cikkének (3) bekezdése szerinti részleges időközi felülvizsgálat megszüntetéséről (HL L 56., 2017.3.3., 1. o.), valamint a Bizottság (EU) 2017/367 végrehajtási rendelete a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges dömpingellenes vámnak az (EU) 2016/1036 európai parlamenti és tanácsi rendelet 11. cikkének (2) bekezdése szerinti hatályvesztési felülvizsgálatot követő kivetéséről és az (EU) 2016/1036 rendelet 11. cikkének (3) bekezdése szerinti részleges időközi felülvizsgálat megszüntetéséről (HL L 56.,2017.3.3., 131. o.).

      (10)  HL C 67., 2017.3.3., 16. o.

      (11)  A Bizottság (EU) 2017/1570 végrehajtási rendelete (2017. szeptember 15.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő és dömpingellenes vámok kivetéséről szóló (EU) 2017/366 végrehajtási rendelet és (EU) 2017/367 végrehajtási rendelet módosításáról, valamint a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozat hatályon kívül helyezéséről (HL L 238., 2017.9.16., 22. o.).

      (12)  A Bizottság (EU) 2017/242 végrehajtási rendelete (2017. február 10.) az intézkedések alól egy malajziai exportáló gyártó számára biztosítható mentesség megállapítása, a dömpingellenes vámnak az érintett exportáló gyártótól származó behozatalok tekintetében való hatályon kívül helyezése és az érintett exportáló gyártótól származó behozatalok nyilvántartásba vételi kötelezettségének bevezetése céljából az (EU) 2016/184 és az (EU) 2016/185 bizottsági végrehajtási rendelet (a Kínai Népköztársaságból származó vagy ott feladott kristályos szilícium fotovillamos modulok és alapvető részeik [azaz elemek] behozatalára kivetett végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik [azaz elemek] behozatalára történő kiterjesztéséről) felülvizsgálatának megindításáról (HL L 36., 2017.2.11., 47. o.).


title: A Bizottság (EU) 2017/2011 végrehajtási rendelete (2017. november 9.) az 1638/2006/EK európai parlamenti és tanácsi rendelet keretében finanszírozott, határokon átnyúló együttműködési programok végrehajtási szabályainak megállapításáról szóló 951/2007/EK rendelet módosításáról

text:
               10.11.2017

               HU

               Az Európai Unió Hivatalos Lapja

               L 292/55

         A BIZOTTSÁG (EU) 2017/2011 VÉGREHAJTÁSI RENDELETE
   (2017. november 9.)
   az 1638/2006/EK európai parlamenti és tanácsi rendelet keretében finanszírozott, határokon átnyúló együttműködési programok végrehajtási szabályainak megállapításáról szóló 951/2007/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Szomszédsági Támogatási Eszköz létrehozásáról szóló, 2014. március 11-i 232/2014/EU európai parlamenti és tanácsi rendeletre (1) és különösen annak 12. cikke (1) bekezdésére,
   mivel:

               (1)

               A Bizottság elfogadta az 1638/2006/EK európai parlamenti és tanácsi rendelet (2) keretében finanszírozott, határokon átnyúló együttműködési programok végrehajtási szabályainak megállapításáról szóló 951/2007/EK rendeletet (3).

               (2)

               mivel az Európai Szomszédsági és Partnerségi Támogatási Eszköz határokon átnyúló együttműködési programjai késéssel indultak el, a 951/2007/EK rendelet 43. cikke (2) bekezdésének b) pontjában meghatározott projektek végrehajtási szakaszát a 435/2011/EU bizottsági végrehajtási rendelet (4)2014. december 31-ről2015. december 31-re hosszabbította meg. A 951/2007/EK rendelet 43. cikkének (1) bekezdésében, (2) bekezdésének c) pontjában és új (3) bekezdésében meghatározott lezárási szakaszt és vonatkozó rendelkezéseket az 1343/2014/EU bizottsági végrehajtási rendelet (5) ennek megfelelően kiigazította és 2017. december 31-ig meghosszabbította.

               (3)

               A részt vevő országok számára a jogbiztonság biztosítása érdekében helyénvaló meghatározni a közös irányítóhatóságok általi lezárásra és lemondásokra vonatkozó egyedi rendelkezéseket és eljárásokat, tiszteletben tartva az egyenlő bánásmód, az átláthatóság, a hatékony és eredményes pénzgazdálkodás és az arányosság elvét.

               (4)

               A közös irányítóhatóság – a Bizottság megfelelő utasításaiban azonosítandó konkrét esetekben, valamint a hatékony és eredményes pénzgazdálkodás és az arányosság elvével összhangban – a Bizottság előzetes jóváhagyása nélkül lemondhat egy beszedési utalványról.

               (5)

               A módosított 951/2007/EK rendelet által meghatározott 2017. december 31-i határidő a késedelmek felhalmozódása és a lezárási folyamat összetettsége miatt nem teljesíthető. Ezért a fenti határidőt a zárójelentés benyújtásától számított legfeljebb 36 hónapra kell meghosszabbítani.

               (6)

               El kell ismerni, hogy igazságügyi és egyéb vizsgálatok, vagy vis maior esetén előfordulhat, hogy a Bizottság nem tudja teljesíteni a közös cselekvési programok lezárására vonatkozó határidőt.

               (7)

               Az ebben a rendeletben foglalt intézkedések haladéktalan alkalmazásának lehetővé tétele érdekében a rendeletnek az Európai Unió Hivatalos Lapjában való kihirdetését követő napon hatályba kell lépnie.

               (8)

               Az e rendeletben előírt intézkedések összhangban vannak a 232/2014/EU rendelet által létrehozott bizottság véleményével,

               (9)

               A 951/2007/EK rendeletet ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 951/2007/EK rendelet a következőképpen módosul:

               1.

               A 27. cikk (5) bekezdésének helyébe a következő szöveg lép:
               „(5)   A közös irányítóhatóság mindent megtesz, hogy a beszedési utalvány kibocsátásától számított egy éven belül megtörténjen a visszatérítés. A hatóság gondoskodik arról, hogy a követelés mindenképpen megalapozott, meghatározott összegű és valós legyen. Ha a közös irányítóhatóság lemond egy már megállapított követelésről, akkor gondoskodnia kell arról, hogy a lemondás szabályos legyen és megfeleljen a hatékony és eredményes pénzgazdálkodás és az arányosság elvének. A lemondásról szóló döntést indokolni kell, és előzetesen jóvá kell hagyatni a közös felügyelőbizottsággal és a Bizottsággal. A Bizottság megfelelő utasításai alapján előfordulhat, hogy a Bizottság előzetes jóváhagyására nem lesz szükség.”;

               2.

               A 43. cikk a következőképpen módosul:

                           a)

                           Az (1) bekezdés helyébe a következő szöveg lép:
                           „(1)   Minden közös cselekvési program végrehajtási időszaka legkorábban azon a napon kezdődik, amikor a Bizottság elfogadja az adott közös cselekvési programot, és legkésőbb a zárójelentés benyújtásától számított 36 hónapig tart.”

                           b)

                           A (2) bekezdés c) pontjának helyébe a következő szöveg lép:

                                       „c)

                                       a közös cselekvési program pénzügyi lezárásának szakasza, amelybe beletartozik a program keretében kötött összes szerződés pénzügyi lezárása, a program utólagos értékelése, a zárójelentés beadása, valamint a Bizottság részéről a záróegyenleg kifizetése, illetve visszaigénylése. Ez a szakasz legkésőbb a zárójelentés benyújtásától számított 36 hónapig tart.”;

               3.

               A 46. cikk a következő (3) bekezdéssel egészül ki:
               „(3)   Amennyiben a közös irányítóhatóság a végleges összegeket nem tudta bejelenteni a Bizottságnak

                           a)

                           amiatt, hogy a projekteket valamely közigazgatási jogorvoslati eljárás vagy felfüggesztő hatályú közigazgatási fellebbezés miatt felfüggesztették; vagy

                           b)

                           a program egy részének vagy egészének végrehajtását súlyosan érintő vis maior következtében;

                     a 43. cikk (1) bekezdése szerint meghatározott végrehajtási időszak záró időpontja nem vonatkozik a program e bekezdés a) vagy b) pontjai által érintett részére.”.

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 9-én.

            a Bizottság részéről

            az elnök

         Jean-Claude JUNCKER

      (1)  HL L 77., 2014.3.15., 27. o.

      (2)  Az Európai Parlament és a Tanács 2006/1638/EK rendelete ( 2006. október 24. ) az Európai Szomszédsági és Partnerségi Támogatási Eszköz létrehozására vonatkozó általános rendelkezések meghatározásáról (HL L 310., 2006.11.9., 1. o.).

      (3)  A Bizottság 951/2007/EK rendelete ( 2007. augusztus 9. ) az európai szomszédsági és partnerségi támogatási eszköz létrehozására vonatkozó általános rendelkezések meghatározásáról szóló 1638/2006/EK európai parlamenti és tanácsi rendelet keretében finanszírozott, határokon átnyúló együttműködési programok végrehajtási szabályainak megállapításáról (HL L 210., 2007.8.10., 10. o.).

      (4)  A Bizottság 435/2011/EU végrehajtási rendelete (2011. május 5.) az európai szomszédsági és partnerségi támogatási eszköz létrehozására vonatkozó általános rendelkezések meghatározásáról szóló 1638/2006/EK európai parlamenti és tanácsi rendelet keretében finanszírozott, határokon átnyúló együttműködési programok végrehajtási szabályainak megállapításáról szóló 951/2007/EK rendelet módosításáról (HL L 118., 2011.5.6., 1. o.).

      (5)  A Bizottság 1343/2014/EU végrehajtási rendelete (2014. december 17.) az 1638/2006/EK európai parlamenti és tanácsi rendelet keretében finanszírozott, határokon átnyúló együttműködési programok végrehajtási szabályainak megállapításáról szóló 951/2007/EK rendelet módosításáról (HL L 363., 2014.12.18., 75. o.).


title: A Bizottság (EU) 2017/2005 végrehajtási rendelete (2017. november 8.) az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatnak, mint létező hatóanyagnak a 19. terméktípusba tartozó biocid termékekben történő felhasználása jóváhagyásáról (EGT-vonatkozású szöveg. )

text:
               9.11.2017

               HU

               Az Európai Unió Hivatalos Lapja

               L 290/14

         A BIZOTTSÁG (EU) 2017/2005 VÉGREHAJTÁSI RENDELETE
   (2017. november 8.)
   az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatnak, mint létező hatóanyagnak a 19. terméktípusba tartozó biocid termékekben történő felhasználása jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. A jegyzék tartalmazza az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatot.

               (2)

               Sor került az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatnak az 528/2012/EU rendelet V. mellékletében meghatározott 19. terméktípusban (riasztó- és csalogatószerek) való felhasználás tekintetében történő értékelésére.

               (3)

               Az illetékes értékelő hatóság minőségében eljárva Németország 2015. december 3-án benyújtotta a Bizottsághoz az értékelő jelentést és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2017. március 3-án megfogalmazta az Európai Vegyianyag-ügynökség véleményét, amelyben figyelembe vette az illetékes értékelő hatóság következtetéseit.

               (5)

               Az említett vélemény szerint a 19. terméktípusba tartozó, az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatot tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek az 528/2012/EU rendelet 19. cikke (1) bekezdésének b) pontjában meghatározott követelményeknek.

               (6)

               Ezért helyénvaló jóváhagyni az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatnak a 19. terméktípusba tartozó biocid termékekben, bizonyos előírások és feltételek betartása mellett történő felhasználását.

               (7)

               Egy adott hatóanyag jóváhagyását megelőzően észszerű határidőt kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (8)

               Az ebben a rendeletben előírt intézkedések összhangban vannak a biocid termékekkel foglalkozó állandó bizottság véleményével,

         ELFOGADTA EZT A RENDELETET:
   1. cikk
   A Bizottság a mellékletben szereplő előírások és feltételek betartása mellett jóváhagyja az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonatnak, mint létező hatóanyagnak a 19. terméktípusba tartozó biocid termékekben hatóanyagként történő felhasználását.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 8-án.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 1062/2014/EU felhatalmazáson alapuló rendelete (2014. augusztus 4.) a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      MELLÉKLET

                  Közhasználatú név

                  IUPAC-név
                  azonosító szám

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  Az Azadirachta indica héj nélküli magjából hidegen préselt, szuperkritikus szén-dioxiddal kivont margózakivonat

                  IUPAC-név:
                  Nem alkalmazandó
                  EK-szám: 283-644-7
                  CAS-szám: 84696-25-3

                  1 000  g/kg

                  2019. április 1.

                  2029. március 31.

                  19.

                  Biocid termékek esetében az engedélyezés feltételei a következők:

                              1.

                              A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.

                              2.

                              Az értékelt felhasználásokra vonatkozóan azonosított kockázatokra tekintettel a termék értékelése során különös figyelmet kell fordítani a felszíni vízre, üledékre és talajra.

                              3.

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy szükség van-e új maradékanyag-határértékek (MRL) meghatározására vagy a meglévőek módosítására a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) összhangban, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

         (1)  Az ebben az oszlopban jelzett tisztaság az értékelt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az Európai Parlament és a Tanács 396/2005/EK rendelete (2005. február 23.) a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).

         (3)  Az Európai Parlament és a Tanács 470/2009/EK rendelete (2009. május 6.) az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).


title: A Bizottság (EU) 2017/1983 végrehajtási rendelete (2017. október 27.) egyes áruk Kombinált Nómenklatúra szerinti besorolásáról

text:
                  4.11.2017

                  HU

                  Az Európai Unió Hivatalos Lapja

                  L 287/1

            A BIZOTTSÁG (EU) 2017/1983 VÉGREHAJTÁSI RENDELETE
      (2017. október 27.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:

                  (1)

                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                  (2)

                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                  (3)

                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                  (4)

                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                  (5)

                  Az e rendeletben előírt intézkedések összhangban vannak a Vámkódexbizottság véleményével,

            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 27-én.

               a Bizottság részéről,

               az elnök nevében,

            Stephen QUEST

               főigazgató

               Adóügyi és Vámuniós Főigazgatóság

         (1)  HL L 269., 2013.10.10., 1. o.

         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

         MELLÉKLET

                     Árumegnevezés

                     Besorolás
                     (KN-kód)

                     Indokolás

                     (1)

                     (2)

                     (3)

                     Az árucikk egy körülbelül 125 cm széles, körülbelül 7,5 cm vastag és körülbelül 2 000  cm hosszú, megmunkálatlan lemez. Lucfenyő furnérrétegekből vagy erdei fenyő furnérrétegekből vagy a két fafajta keverékéből álló furnérrétegekből, összeragasztással készül.
                     A furnérrétegek úgy vannak elhelyezve, hogy a farostok iránya valamennyi rétegben azonos legyen. Néhány réteg merőlegesen is el lehet helyezve. Az egyes rétegeket fenol-formaldehid ragasztóval ragasztják össze magas hőmérsékleten történő préselési eljárással. A felület sarkai és szélei viasszal vannak bevonva.
                     Az árucikk gyártásához használt fa furnérrétegek kezdeti vastagsága 2,8–3,2 mm, sűrűsége pedig 445 kg/m3 (lucfenyő furnér), illetve 500 kg/m3 (erdei fenyő furnér). A (2,8 N/mm2 nyomással végzett) préselést követően a végtermék egyes préselt rétegeinek vastagsága körülbelül 2,75 mm és a végtermék sűrűsége jellemzően 540 kg/m3 (lucfenyő furnér) és 620 kg/m3 (erdei fenyő furnér) között változik.
                     Lásd a képet (*1).

                     4412 99 85

                     A besorolást a Kombinált Nómenklatúra értelmezésére vonatkozó 1. és 6. általános szabály, valamint a 4412 , a 4412 99  és a 4412 99 85  KN-kód szövege határozza meg.
                     Az árucikk a 4412  vámtarifaszám meghatározása szerinti hasonló réteges faáru (lásd még a HR Magyarázat 4412  vámtarifaszámhoz tartozó magyarázatának harmadik bekezdését).
                     A 4413  vtsz. alá történő besorolás kizárt, mivel az árucikk nem felel meg a 44. Árucsoporthoz tartozó Megjegyzések 2. pontjában szereplő „tömörített fa” fogalommeghatározásnak, mivel a préselés csak 24 %-kal növeli a sűrűségét és az árucikk felszíne továbbra is lágy marad, amit az árucikk fizikai vizsgálata is igazol.
                     A 4418  vtsz. alá történő besorolás szintén kizárt, mivel a termék nem azonosítható az épületek építésére felhasznált faáruként (összeszerelt áruként vagy annak felismerhető, összeszereletlen részeiként) (lásd még a HR Magyarázat 4418  vámtarifaszámhoz tartozó magyarázatának első bekezdését). Általános felhasználásra szolgál, és nem rendelkezik olyan objektív jellemzővel, amely ács- és épületasztalos-ipari termékként azonosítaná.
                     Az árucikket ezért a 4412 99 85  KN-kód alá, más hasonló réteges faáruként kell besorolni.

            (*1)  A kép csupán tájékoztató jellegű.


title: A Bizottság (EU) 2017/1994 végrehajtási rendelete (2017. november 6.) az intézkedések alól egy malajziai exportáló gyártó számára biztosítható mentesség megállapítása, a dömpingellenes vámnak az érintett exportáló gyártótól érkező behozatalok tekintetében való hatályon kívül helyezése és az érintett exportáló gyártótól érkező behozatalok nyilvántartásba vételi kötelezettségének bevezetése céljából a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló (EU) 2016/184 és (EU) 2016/185 végrehajtási rendeletek felülvizsgálatának megindításáról

text:
               7.11.2017

               HU

               Az Európai Unió Hivatalos Lapja

               L 288/30

         A BIZOTTSÁG (EU) 2017/1994 VÉGREHAJTÁSI RENDELETE
   (2017. november 6.)
   az intézkedések alól egy malajziai exportáló gyártó számára biztosítható mentesség megállapítása, a dömpingellenes vámnak az érintett exportáló gyártótól érkező behozatalok tekintetében való hatályon kívül helyezése és az érintett exportáló gyártótól érkező behozatalok nyilvántartásba vételi kötelezettségének bevezetése céljából a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó végleges kiegyenlítő és dömpingellenes vámnak a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára történő kiterjesztéséről szóló (EU) 2016/184 és (EU) 2016/185 végrehajtási rendeletek felülvizsgálatának megindításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: dömpingellenes alaprendelet) és különösen annak 11. cikke (4) bekezdésére, 13. cikke (4) bekezdésére és 14. cikke (5) bekezdésére, valamint az Európai Unióban tagsággal nem rendelkező országokból érkező támogatott behozatallal szembeni védelemről szóló, 2016. június 8-i (EU) 2016/1037 európai parlamenti és tanácsi rendeletre (2) (a továbbiakban: szubvencióellenes alaprendelet) és különösen annak 23. cikke (6) bekezdésére és 24. cikke (5) bekezdésére,
   a tagállamok tájékoztatását követően,
   mivel:
   1.   KÉRELEM

               (1)

               Az Európai Bizottsághoz (a továbbiakban: Bizottság) a dömpingellenes alaprendelet 11. cikkének (4) bekezdése és 13. cikkének (4) bekezdése, valamint a szubvencióellenes alaprendelet 23. cikkének (6) bekezdése értelmében kérelem érkezett a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára alkalmazandó, majd a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára kiterjesztett dömpingellenes és kiegyenlítő intézkedések alóli, a kérelmezőre vonatkozó mentesség iránt.

               (2)

               A kérelmet 2017. május 23-án nyújtotta be a Longi (Kuching) SDN.BHD (a továbbiakban: kérelmező), a kristályos szilícium fotovillamos modulok vagy panelek és a kristályos szilícium fotovillamos modulokban vagy panelekben használatos elemek egy Malajziában (a továbbiakban: érintett ország) működő exportáló gyártója.

         2.   A FELÜLVIZSGÁLAT TÁRGYÁT KÉPEZŐ TERMÉK

               (3)

               A felülvizsgálat tárgyát képező termék a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és ex 8541 40 90 KN-kódok alá tartozó kristályos szilícium fotovillamos modulok vagy panelek és a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek.

               (4)

               A következő terméktípusok nem tartoznak a felülvizsgálat tárgyát képező termék fogalmába:

                           —

                           olyan, hatnál kevesebb elemből álló, hordozható napelemes töltő, amely készülékek elektromos energiával való ellátását biztosítja, illetve elemtöltőként működik,

                           —

                           fotovillamos vékonyréteg termékek,

                           —

                           olyan kristályos szilícium fotovillamos termékek, amelyeket tartósan integráltak olyan elektronikus termékekbe, amelyeknek a funkciója nem a villamosenergia-termelés, és amelyek az integrált kristályos szilícium fotovillamos elem(ek) által termelt villamos energiát felhasználják,

                           —

                           legfeljebb 50 V DC kimeneti feszültségű és legfeljebb 50 W kimeneti teljesítményű modulok vagy panelek, amelyeket kizárólag azonos feszültség- és teljesítményértékekkel rendelkező rendszerekben elemtöltőként való közvetlen felhasználásra szántak.

         3.   MEGLÉVŐ INTÉZKEDÉSEK

               (5)

               A Tanács az 1238/2013/EU rendelettel (3) és az 1239/2013/EU rendelettel (4) dömpingellenes és kiegyenlítő intézkedéseket (a továbbiakban: eredeti intézkedések) vezetett be a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok vagy panelek és a kristályos szilícium fotovillamos modulokban használatos elemek és alapvető részeik (azaz elemek) behozatalára. Egy kötelezettségvállalási megállapodást is elfogadtak. A Bizottság az (EU) 2016/184 végrehajtási rendelettel (5) és az (EU) 2016/185 végrehajtási rendelettel (6) kiterjesztette az intézkedéseket (a továbbiakban: kiterjesztett intézkedések) a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – kristályos szilícium fotovillamos modulok és alapvető részeik (azaz elemek) behozatalára, egyes, külön említett vállalatok által gyártott áruk behozatalának kivételével.

               (6)

               A Bizottság hatályvesztési felülvizsgálatot követően az (EU) 2017/366 rendelettel (7) és az (EU) 2017/367 rendelettel (8) kiterjesztette a dömpingellenes és kiegyenlítő intézkedéseket, valamint megszüntette a hatályvesztési felülvizsgálattal egy időben indított részleges időközi felülvizsgálatot.

               (7)

               2017. február 10-én a Bizottság felülvizsgálatot (9) indított egy új exportáló gyártó számára biztosítható mentesség megállapításának céljából. Ez a felülvizsgálat jelenleg folyamatban van. A Bizottság ezenfelül 2017. március 3-án az intézkedések formájára korlátozódó részleges időközi felülvizsgálatot (10) indított. 2017. szeptember 15-én a Bizottság azzal zárta le ezt a felülvizsgálatot, hogy a meglévő, kötelezettségvállalással összekapcsolt értékvámokat minimális importárral váltotta fel (11).

         4.   A FELÜLVIZSGÁLAT INDOKAI

               (8)

               A kérelmező azt állította, hogy a kiterjesztett intézkedésekhez vezető vizsgálat vizsgálati időszaka alatt – azaz 2014. április 1. és 2015. március 31. között – nem exportálta az Unióba a felülvizsgálat tárgyát képező terméket.

               (9)

               A kérelmező emellett azt állította, hogy nem játszotta ki a meglévő intézkedéseket.

               (10)

               A kérelmező azt is állította, hogy a kiterjesztett intézkedésekhez vezető vizsgálat vizsgálati időszaka után visszavonhatatlan szerződéses kötelezettséget vállalt arra, hogy jelentős mennyiséget exportál az Unióba.

         5.   ELJÁRÁS
   5.1.   Megindítás

               (11)

               A Bizottság megvizsgálta a rendelkezésre álló bizonyítékokat és arra a következtetésre jutott, hogy elegendő bizonyíték áll rendelkezésre a dömpingellenes alaprendelet 11. cikkének (4) bekezdése és 13. cikkének (4) bekezdése, valamint a szubvencióellenes alaprendelet 23. cikke (6) bekezdése szerinti, arra vonatkozó vizsgálat megindításához, hogy mentesség adható-e a kérelmezőnek a kiterjesztett intézkedések alól.

               (12)

               A dömpingellenes alaprendelet 11. cikkének (4) bekezdése értelmében a Bizottság tájékoztatta az ismert érintett uniós gazdasági ágazatot a felülvizsgálati kérelemről, és megadta a lehetőséget számára észrevételeinek megtételére, észrevétel azonban nem érkezett.

               (13)

               A Bizottság különösen gondosan megvizsgálja a kérelmező és a meglévő intézkedések hatálya alá tartozó vállalatok közötti kapcsolatot, hogy meggyőződjön arról, hogy azt nem az intézkedések kijátszására hozták létre vagy használták. A Bizottság azt is fontolóra veszi, hogy – ha a vizsgálat arra a következtetésre jut, hogy a mentesség megállapítása indokolt – szükséges-e különleges nyomonkövetési feltételek alkalmazása.

         5.2.   A meglévő dömpingellenes intézkedések hatályon kívül helyezése és a behozatal nyilvántartásba vétele

               (14)

               A dömpingellenes alaprendelet 11. cikkének (4) bekezdése értelmében a felülvizsgálat tárgyát képező, a kérelmező által előállított és az Unióba irányuló exportra értékesített termék behozatala tekintetében az érvényben lévő dömpingellenes vámot hatályon kívül kell helyezni.

               (15)

               Ezekre a behozatalokra ugyanakkor a dömpingellenes alaprendelet 14. cikkének (5) bekezdése szerint nyilvántartásbavételi kötelezettséget kell bevezetni annak biztosítása érdekében, hogy amennyiben a felülvizsgálat a kérelmezőt illetően az intézkedések kijátszásának megállapításával zárul, e behozatalok nyilvántartásba vételének napjától kezdődően dömpingellenes vámokat lehessen kivetni. A kérelmező esetleges jövőbeli kötelezettségeinek összege a vizsgálat jelenlegi szakaszában nem állapítható meg.

         5.3.   A meglévő kiegyenlítő intézkedések

               (16)

               mivel a szubvencióellenes alaprendelet nem biztosít jogalapot a hatályos kiegyenlítő intézkedések hatályon kívül helyezéséhez, az intézkedések hatályban maradnak. A hatályban lévő kiegyenlítő intézkedéseket csak abban az esetben helyezik hatályon kívül egy megfelelő, mentességet nyújtó rendelettel, ha a felülvizsgálat megállapítja, hogy a kérelmező jogosult a mentességre.

         5.4.   Felülvizsgálati időszak

               (17)

               A vizsgálat a 2014. április 1-jétől2017. szeptember 30-ig tartó időszakra (a továbbiakban: felülvizsgálati időszak) terjed ki.

         5.5.   A kérelmező vizsgálata

   A vizsgálathoz szükségesnek tartott információk összegyűjtése érdekében a Bizottság kérdőívet küld a kérelmezőnek. A kérelmezőnek a dömpingellenes alaprendelet 6. cikkének (2) bekezdése és a szubvencióellenes alaprendelet 11. cikkének (2) bekezdése alapján – eltérő rendelkezés hiányában – az e rendelet hatálybalépésétől számított 37 napon belül kell benyújtania a kitöltött kérdőívet.
   5.6.   Egyéb írásbeli beadványok

               (18)

               A Bizottság felkéri az érdekelt feleket, hogy e rendelet rendelkezéseinek megfelelően ismertessék álláspontjukat, szolgáltassanak információkat, és állításaikat támasszák alá bizonyítékokkal. Ezeknek az információknak és az azokat alátámasztó bizonyítékoknak – eltérő rendelkezés hiányában – az e rendelet hatálybalépésétől számított 37 napon belül kell beérkezniük a Bizottsághoz.

         5.7.   A vizsgálattal megbízott bizottsági szolgálatok előtti meghallgatás lehetősége

               (19)

               Az érdekelt felek kérhetik a vizsgálattal megbízott bizottsági szolgálatok előtti meghallgatásukat. A meghallgatás iránti kérelmet írásban, indoklással együtt kell benyújtani. A vizsgálat megindítási szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

         5.8.   Az írásbeli beadványok benyújtása, a kitöltött kérdőívek megküldése és levelezés

               (20)

               A Bizottsághoz piacvédelmi vizsgálatok céljára csak szerzői jogi védelem alatt nem álló információkat lehet benyújtani. Mielőtt az érdekelt felek olyan információkat és/vagy adatokat bocsátanának a Bizottság rendelkezésére, amelyekkel kapcsolatban harmadik felet szerzői jog illet meg, a szerzői jog jogosultjától külön engedélyt kell kérniük, amelyben az kifejezetten lehetővé teszi a Bizottság számára a) az információk és adatok e piacvédelmi eljárás keretében történő felhasználását, valamint b) az információknak és/vagy adatoknak az e vizsgálatban érdekelt felek felé olyan formában történő továbbítását, hogy azok gyakorolhassák védelemhez való jogukat.

               (21)

               Az érdekelt felek által benyújtott valamennyi olyan írásbeli beadványt – beleértve az e rendeletben kért információkat, a kitöltött kérdőíveket és a leveleket is –, amelyre vonatkozóan bizalmas kezelést kérelmeznek, „Limited
                   (12)” (korlátozott hozzáférésű) jelöléssel kell ellátni.

               (22)

               A „Limited” jelöléssel ellátott információkat benyújtó érdekelt feleknek azokról a dömpingellenes alaprendelet 19. cikke (2) bekezdésének, valamint a szubvencióellenes alaprendelet 29. cikke (2) bekezdésének értelmében nem bizalmas jellegű összefoglalót is rendelkezésre kell bocsátaniuk, amelyet „For inspection by interested parties” (az érdekelt felek számára, betekintésre) jelöléssel kell ellátniuk. Ennek az összefoglalónak megfelelő részletességűnek kell lennie ahhoz, hogy a bizalmasan benyújtott információk lényege kielégítő mértékben megismerhető legyen belőle. Amennyiben a bizalmas információt benyújtó érdekelt fél nem bocsát rendelkezésre nem bizalmas jellegű összefoglalót a kért formában és minőségben, a Bizottság az információt figyelmen kívül hagyhatja.

               (23)

               A Bizottság felkéri az érdekelt feleket, hogy minden beadványukat és kérelmüket e-mailben – a meghatalmazásokat és a tanúsítványokat szkennelt formában csatolva – nyújtsák be, kivéve a terjedelmes válaszokat, amelyeket hordozható digitális adathordozón (például CD-ROM lemezen, DVD lemezen vagy USB adattároló egységen) személyesen vagy könyvelt levélpostai küldeményben kell benyújtani. Az e-mail használatával az érdekelt felek elfogadják a Kereskedelmi Főigazgatóság weblapján közzétett, „LEVELEZÉS AZ EURÓPAI BIZOTTSÁGGAL PIACVÉDELMI ÜGYEKBEN” című dokumentumban foglalt, az elektronikus beadványokra alkalmazandó szabályokat: http://trade.ec.europa.eu/doclib/docs/2014/june/tradoc_152573.pdf.

               (24)

               Az érdekelt feleknek fel kell tüntetniük nevüket, címüket, telefonszámukat és érvényes e-mail-címüket, továbbá biztosítaniuk kell, hogy a megadott e-mail-cím működő, naponta ellenőrzött hivatalos e-mail-cím legyen. Az elérhetőségek megadása után a Bizottság kizárólag e-mailben kommunikál az érdekelt felekkel, kivéve, ha azok kifejezetten kérik a Bizottságtól a dokumentumok más kommunikációs csatornán történő megküldését, vagy ha a dokumentumot a jellegéből adódóan könyvelt levélpostai küldeményben kell elküldeni. Az érdekelt felek a Bizottsággal folytatott levelezésre vonatkozó további szabályokat és információkat, köztük az e-mailben eljuttatott küldeményekre vonatkozó elveket megtalálják a fent említett, az érdekelt felekkel folytatott kommunikációra vonatkozó útmutatóban.
               A Bizottság levelezési címe:

                           European Commission

                           Directorate-General for Trade

                           Directorate H

                           Office: CHAR 04/039

                           1040 Brussels

                           BELGIUM

                           E-mail: TRADE-R677-EXEMPTION-SOLAR@ec.europa.eu

         6.   AZ EGYÜTTMŰKÖDÉS HIÁNYA

               (25)

               Abban az esetben, ha az érdekelt felek valamelyike megtagadja a szükséges információkhoz való hozzáférést, vagy nem szolgáltat információkat határidőn belül, illetve ha a vizsgálatot jelentősen hátráltatja, a dömpingellenes alaprendelet 18. cikkének és a szubvencióellenes alaprendelet 28. cikkének megfelelően megerősítő vagy nemleges ténymegállapítások tehetők a rendelkezésre álló tények alapján.

               (26)

               Ha megállapítást nyer, hogy az érdekelt felek valamelyike valótlan vagy félrevezető információkat közölt, ezek az információk figyelmen kívül hagyhatók, és a Bizottság a rendelkezésre álló tényekre támaszkodhat.

               (27)

               Ha valamelyik érdekelt fél nem, vagy csak részben működik együtt, és ezért a ténymegállapítások alapjául a dömpingellenes alaprendelet 18. cikkével és a szubvencióellenes alaprendelet 28. cikkével összhangban a rendelkezésre álló tények szolgálnak, az eredmény kedvezőtlenebb lehet e fél számára, mint ha együttműködött volna.

               (28)

               A számítógépes válaszadás elmaradását a Bizottság nem tekinti az együttműködés hiányának, amennyiben az érdekelt fél igazolja, hogy a kérésnek megfelelő válaszadás indokolatlan többletteherrel vagy indokolatlan többletköltségekkel járt volna. Az érdekelt félnek ebben az esetben haladéktalanul a Bizottsághoz kell fordulnia.

         7.   MEGHALLGATÓ TISZTVISELŐ

               (29)

               Az érdekelt felek kérhetik a kereskedelmi ügyekben eljáró meghallgató tisztviselő közbenjárását. A meghallgató tisztviselő összekötő szerepet tölt be az érdekelt felek és a vizsgálattal megbízott bizottsági szolgálatok között. A meghallgató tisztviselő megvizsgálja az iratbetekintési kérelmeket, a dokumentumok bizalmas kezelését érintő vitákat, a határidők meghosszabbítására vonatkozó kérelmeket, valamint a harmadik felek által benyújtott meghallgatás iránti kérelmeket. A meghallgató tisztviselő egyedi meghallgatást biztosíthat az érdekelt felek számára, és közbenjárhat annak érdekében, hogy az érdekelt felek maradéktalanul gyakorolhassák a védelemhez való jogukat. A meghallgató tisztviselő lehetőséget biztosít olyan meghallgatásra is, ahol a felek előadhatják különböző álláspontjaikat és ellenérveiket.

               (30)

               A meghallgató tisztviselő általi meghallgatás iránti kérelmet írásban, indoklással együtt kell benyújtani. A vizsgálat megindítási szakaszához tartozó kérdésekben kért meghallgatások esetében a kérelmet az e rendelet hatálybalépésétől számított 15 napon belül kell benyújtani. A későbbiekben a Bizottság a felekkel folytatott levélváltás során tűz ki külön határidőt a meghallgatás iránti kérelem benyújtására.

               (31)

               További információk, valamint a meghallgató tisztviselő elérhetősége és honlapja a Kereskedelmi Főigazgatóság weboldalán található: http://ec.europa.eu/trade/trade-policy-and-you/contacts/hearing-officer/.

         8.   A VIZSGÁLAT IDŐKERETEI

               (32)

               A vizsgálat a dömpingellenes alaprendelet 11. cikkének (5) bekezdése és a szubvencióellenes alaprendelet 22. cikkének (1) bekezdése értelmében e rendelet hatálybalépésétől számított kilenc hónapon belül lezárul.

         9.   A SZEMÉLYES ADATOK KEZELÉSE

               (33)

               A Bizottság az e vizsgálat során gyűjtött valamennyi személyes adatot a 45/2001/EK európai parlamenti és tanácsi rendeletnek (13) megfelelően fogja kezelni,

         ELFOGADTA EZT A RENDELETET:
   1. cikk
   Az (EU) 2016/1036 rendelet 11. cikke (4) bekezdésének és 13. cikke (4) bekezdésének, valamint az (EU) 2016/1037 rendelet 23. cikke (6) bekezdésének megfelelően az (EU) 2016/184 végrehajtási rendeletre és az (EU) 2016/185 bizottsági végrehajtási rendeletre vonatkozó felülvizsgálat indul annak megállapítására, hogy a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem –, jelenleg az ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 és ex 8541 40 90 KN-kód (TARIC-kódok: 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) alá tartozó, a Longi (Kuching) SDN.BHD (TARIC-kiegészítő kód: C309) által előállított kristályos szilícium fotovillamos modulok vagy panelek, valamint a kristályos szilícium fotovillamos modulokban vagy panelekben használatos (legfeljebb 400 mikrométer vastagságú) elemek behozatalának az (EU) 2016/185 végrehajtási rendelettel és az (EU) 2016/184 végrehajtási rendelettel bevezetett dömpingellenes és kiegyenlítő intézkedések hatálya alá kell-e tartoznia.
   2. cikk
   Az (EU) 2016/185 végrehajtási rendelettel kivetett dömpingellenes vám az e rendelet 1. cikkében meghatározott behozatalok tekintetében hatályát veszti.
   3. cikk
   Az (EU) 2016/1036 rendelet 14. cikkének (5) bekezdése alapján a vámhatóságok megteszik az e rendelet 1. cikkében meghatározott, az Unióba irányuló behozatalok nyilvántartásba vételéhez szükséges lépéseket.
   A nyilvántartásba vétel kilenc hónappal e rendelet hatálybalépésének napját követően megszűnik.
   4. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó a tagállamokban.
      Kelt Brüsszelben, 2017. november 6-án.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  HL L 176., 2016.6.30., 55. o.

      (3)  HL L 325., 2013.12.5., 1. o.

      (4)  HL L 325., 2013.12.5., 66. o.

      (5)  HL L 37., 2016.2.12., 56. o.

      (6)  HL L 37., 2016.2.12., 76. o.

      (7)  HL L 56., 2017.3.3., 1. o.

      (8)  HL L 56., 2017.3.3., 131. o.

      (9)  HL L 36., 2017.2.11., 47. o.

      (10)  HL C 67., 2017.3.3., 16. o.

      (11)  HL L 238., 2017.9.16., 22. o.

      (12)  A „Limited” jelöléssel ellátott dokumentum az 1225/2009/EK tanácsi rendelet (HL L 343., 2009.12.22., 51. o.) 19. cikke és a GATT 1994 VI. cikkének végrehajtásáról szóló WTO-megállapodás (dömpingellenes megállapodás) 6. cikke szerint bizalmas dokumentumnak minősül. A dokumentum az 1049/2001/EK európai parlamenti és tanácsi rendelet (HL L 145., 2001.5.31., 43. o.) 4. cikke értelmében is védelem alatt áll.

      (13)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).


title: A Bizottság (EU) 2017/2057 végrehajtási rendelete (2017. november 10.) az Achillea millefolium L. egyszerű anyagként történő jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról (EGT-vonatkozású szöveg. )

text:
               11.11.2017

               HU

               Az Európai Unió Hivatalos Lapja

               L 294/27

         A BIZOTTSÁG (EU) 2017/2057 VÉGREHAJTÁSI RENDELETE
   (2017. november 10.)
   az Achillea millefolium L. egyszerű anyagként történő jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 23. cikke (5) bekezdésére, összefüggésben 13. cikke (2) bekezdésével,
   mivel:

               (1)

               A Bizottsághoz 2015. július 10-én az 1107/2009/EK rendelet 23. cikke (3) bekezdésének megfelelő kérelem érkezett az Institut Technique de l'Agriculture Biologique-tól (ITAB) a Millefolii herba egyszerű anyagként történő jóváhagyására vonatkozóan. A kérelemhez csatolták az 1107/2009/EK rendelet 23. cikke (3) bekezdésének második albekezdésében előírt információkat.

               (2)

               A Bizottság felkérte tudományos segítségnyújtásra az Európai Élelmiszerbiztonsági Hatóságot (a továbbiakban: a Hatóság). A Hatóság 2016. szeptember 29-én technikai jelentést (2) terjesztett a Bizottság elé a szóban forgó anyagról. A Bizottság 2017. január 24-én benyújtotta vizsgálati jelentését (3) és e rendelet tervezetét a Millefolii herba anyag jóváhagyásának megtagadásáról a Növények, Állatok, Élelmiszerek és Takarmányok Állandó Bizottságának, melyeket az említett bizottság 2017. október 6-i ülésére véglegesített.

               (3)

               A Hatóság által szervezett konzultáció során a kérelmező az anyag nevét Achillea millefolium L.-re változtatta.

               (4)

               A kérelmező által benyújtott dokumentáció nem bizonyítja, hogy az Achillea millefolium L. megfelel a 178/2002/EK európai parlamenti és tanácsi rendelet (4) 2. cikkében szereplő fogalommeghatározás szerinti élelmiszerekre vonatkozó kritériumoknak.

               (5)

               Technikai jelentésében a Hatóság konkrét aggályokat állapított meg a főzet, valamint bizonyos összetevőinek, az alfa- és béta-tujonnak, a kámfornak és az 1,8-cineolnak peszticidként való felhasználása révén történő expozíció tekintetében. A Hatóság továbbá aggályokat állapított meg a terhes nőket és a spermaparamétereket fenyegető esetleges káros hatások, valamint a potenciális endokrinromboló hatások vonatkozásában. Ennek következtében a szert kezelő személyeket, más dolgozókat, a közelben tartózkodókat, a fogyasztókat és a nem célzott szervezeteket érintő kockázat értékelését nem lehetett véglegesíteni.

               (6)

               A Bizottság felkérte a kérelmezőt, hogy nyújtsa be észrevételeit a Hatóság technikai jelentésével és a vizsgálati jelentéstervezettel kapcsolatban. A kérelmező benyújtotta észrevételeit, és azokat a Bizottság alaposan megvizsgálta.

               (7)

               A kérelmező által felhozott érvek ugyanakkor nem tudták eloszlatni az anyaggal kapcsolatos aggályokat.

               (8)

               Következésképpen a Bizottság vizsgálati jelentésében nem került megállapításra, hogy az 1107/2009/EK rendelet 23. cikkében foglalt követelmények teljesülnek. Ezért helyénvaló az Achillea millefolium L. egyszerű anyagként való jóváhagyásának megtagadása.

               (9)

               E rendelet nem sérti a kérelmezők azon jogát, hogy az Achillea millefolium L. egyszerű anyagként történő jóváhagyása érdekében további kérelmet nyújtsanak be az 1107/2009/EK rendelet 23. cikkének (3) bekezdése szerint.

               (10)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Az Achillea millefolium L. nem hagyható jóvá egyszerű anyagként.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 10-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  Technical report on the outcome of the consultation with Member States and EFSA on the basic substance application for Millefolii herba – Yarrow infusion for use in plant protection as fungicide and insecticide on various crops and to prevent freezing. (Technikai jelentés a Millefolii herba – cickafark-főzetnek mint egyszerű anyagnak a növényvédelemben, különböző termények vonatkozásában gomba- és rovarölőszerként, illetve a fagykárok megelőzésére szolgáló szerként történő alkalmazására vonatkozó kérelemről a tagállamokkal és a Hatósággal folytatott konzultáció eredményéről.) EFSA supporting publication (kapcsolódó közlemény), 2016:EN-1093.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

      (4)  Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o.).